cyanic-selkie/wikianc huggingface dataset:
กีฬาเยาวชนแห่งชาติ ครั้งที่ 36
การคัดเลือกเจ้าภาพ
ในการประชุมคณะกรรมการการกีฬาแห่งประเทศไทย ครั้งที่ 5/2561 เมื่อวันที่ 14 มิถุนายน พ.ศ. 2561 การกีฬาแห่งประเทศไทย ได้มีมติให้จังหวัดตราด เป็นเจ้าภาพกีฬาเยาวชนแห่งชาติ ครั้งที่ 36 นอกจากนี้ยังมีมติให้ จังหวัดกาญจนบุรี เป็นเจ้าภาพกีฬาแห่งชาติ ครั้งที่ 48 และจังหวัดพัทลุง เป็นเจ้าภาพกีฬาเยาวชนแห่งชาติ ครั้งที่ 37
เหตุการณ์การทำลายมัสยิดบาบรี
เหตุการณ์การทำลายมัสยิดบาบรี (demolition of the Babri Masjid) เกิดขึ้นเมื่อวันที่ 6 ธันวาคม 1992 โดยม็อบนักกิจกรรมจากวิศวฮินดูบริษัทและสังฆบริวารอันเป็นเหตุการณ์สำคัญของข้อพิพาทอโยธยา โดยมีเป้าหมายคือการทำลายมัสยิดบาบรีในเมืองอโยธยา รัฐอุตตรประเทศ ภายหลังการเดินขบวนเชิงการเมืองที่จัดขึ้นโดยหน่วยงานชาตินิยมฮินดูกลายมาเป็นเหตุการณ์ที่มีความรุนแรง
ตามขนบของศาสนาฮินดู อโยธยาเป็นสถานที่ประสูติของพระราม เทพเจ้าสำคัญในศาสนาฮินดู นายพลมีร์บากีได้สร้างมัสยิดบาบรีขึ้นในศตวรรษที่ 16 ตามพระราชกระแสของจักรพรรดิบาบูร์แห่งจักรวรรดิโมกุล บนจุดที่ชาวฮินดูบางส่วนระบุว่าเป็น รามชนมภูมิ (สถานที่ประสูติของพระราม) กรมสำรวจโบราณคดีอินเดียระบุว่ามัสยิดนั้นตั้งอยู่บนที่ดินที่ในอดีตเคยเป็นที่ตั้งของสิ่งก่อสร้างที่ไม่ได้เป็นของอิสลามมาก่อน ในทศวรรษ 1980s องค์กรวิศวฮินดูบริษัท (VHP) ได้เริ่มแคมเปญสนับสนุนการก่อสร้างมนเทียร (โบสถ์พราหมณ์) ขึ้นบนพื้นที่ดังกล่าว โดยมีพรรคภารตียชนตา (BJP) สนับสนุน ได้มีกิจกรรมและการเดินขบวนต่าง ๆ เกิดขึ้นเพื่อตอบรับกับกิจกรรมนี้ รวมถึงกิจกรรม รามรถยาตรา ซึ่งนำโดย L. K. Advani การเรียกร้องนี้ได้รับการหนุนโดยคำสั่งศาลประจำอำเภอ ที่ซึ่งในปี 1986 ได้ระบุให้เปิดสถานที่นี้สำหรับการบูชาสำหรับชาวฮินดู  คำสั่งศาลนี้ได้รับการรับรองโดยนายกรัฐมนตรีอินเดียในขณะนั้น ราชีพ คานธี นักการเมืองของพรรคคองเกรส ผู้ซึ่งกำลังเสาะหาการสนับสนุนจากชาวฮินดูหลังเขาพ่ายแพ้ในคดีความชาห์ บะโน อย่างไรก็ตามพรรคคองเกรสได้แพ้ในการเลือกตั้งทั่วไปในปี 1989 ในขณะที่พรรค BJP มีที่นั่งในสภาเพิ่มขึ้นจาก 2 เป็น 88 ในการเลือกตั้งครั้งนั้น
ในวันที่ 6 ธันวาคม 1992 ได้มีการเดินขบวนที่จัดโดย VHP และพรรค BJP ที่พื้นที่ดังกล่าว โดยมีอาสาสมัครจำนวน 150,000 คนในชื่อ กรเสวก เข้าร่วม การเดินขบวนนี่นในที่สุดได้กลายเป็นเหตุรุนแรงและกลุ่มคนซึ่งมากกว่ากองกำลังรักษาความปลอดภัยได้เข้าทำลายมัสยิด จากการตรวจสอบพบว่ามี 68 คนเป็นผู้มีส่วนเกี่ยวข้องในความรุนแรงนี้ ในจำนวนนี้มีผู้นำหลายคนจากทั้งพรรค BJP และ VHP การทุบทำลายนี้ได้นำไปสู่การจลาจลในชุมชนต่าง ๆ ระหว่างชาวฮินดูกับชาวมุสลิมอันนำไปสู่ผู้เสียชีวิตมากกว่า 2,000 คน ทั้งในประเทศอินเดียและในปากีสถานกับบังกลาเทศ
AFC
เอเอฟซี (AFC) สามารถหมายถึง
ราศีมีน
ราศีมีน (Pisces จากpiscēs แปลว่า "ปลา" (พหูพจน์)) เป็นราศีสุดท้ายตามตำราของโหราศาสตร์ตะวันตก อยู่ระหว่างราศีกุมภ์กับราศีเมษ มีสัญลักษณ์เป็นปลา 2 ตัว ช่วงวันที่ครอบคลุมของราศีมีนนั้น ในแบบสายนะจะครอบคลุมระหว่างวันที่ 20 กุมภาพันธ์ ถึง 20 มีนาคม ส่วนแบบนิรายนะจะครอบคลุมระหว่างวันที่ 15 มีนาคม ถึง 14 เมษายน
เอเอฟซีคัพ
เอเอฟซีคัพ (AFC Cup) เป็นการแข่งขันฟุตบอลของทีมสโมสรจากประเทศ ที่เป็นสมาชิกของเอเอฟซี โดยทีมที่เข้าร่วมแข่งขันจะมาจากทีมสโมสรที่ชนะเลิศและรองชนะเลิศการแข่งขันจากแต่ละประเทศ โดยในการแข่งขันรายการนี้จะมีทีมจากประเทศที่มีความสามารถฟุตบอลระดับกลางร่วมแข่งขัน โดยทีมระดับสูงจะแข่งขันในเอเอฟซีแชมเปียนส์ลีก
กีฬาว่ายน้ำในโอลิมปิกฤดูร้อน 1952
การแข่งขันกีฬาว่ายน้ำในโอลิมปิกฤดูร้อน 1952 เป็นการแข่งขันว่ายน้ำโอลิมปิกที่จัดขึ้นในเฮลซิงกิ ประเทศฟินแลนด์ กำหนดแข่งขันระหว่างวันที่ 26 กรกฎาคม - 2 สิงหาคม พ.ศ. 2495
ไบรอัน ออสติน กรีน
ไบรอัน ออสติน กรีน (Brian Austin Green) เกิดเมื่อวันที่ 15 กรกฎาคม ค.ศ. 1973 เป็นนักแสดงชาวอเมริกัน เป็นที่รู้จักในบทเดวิด ซิลเวอร์ ในซีรีส์ทางโทรทัศน์เรื่อง Beverly Hills, 90210 ที่เขาแสดงตั้งแต่ปี 1990-2000 และบทบาท เดเรก รีส ในซีรีส์อเมริกันเรื่อง Terminator: The Sarah Connor Chronicles
1973
โรงเรียนดงใหญ่วิทยาคม รัชมังคลาภิเษก
โรงเรียนดงใหญ่วิทยาคม รัชมังคลาภิเษก เป็นโรงเรียนมัธยมศึกษาขนาดกลางประจำตำบลดงใหญ่ อำเภอวาปีปทุม จังหวัดมหาสารคาม สังกัดสำนักงานเขตพื้นที่การศึกษามัธยมศึกษาเขต 26 กระทรวงศึกษาธิการ เป็นโรงเรียนในกลุ่มโรงเรียนเฉลิมพระเกียรติรัชมังคลาภิเษก ตั้งอยู่ที่ ตำบลดงใหญ่ อำเภอวาปีปทุม จังหวัดมหาสารคาม ปัจจุบันเปิดสอนในช่วงชั้นมัธยมศึกษาตอนต้นและตอนปลาย
ประวัติโรงเรียน
โรงเรียนดงใหญ่วิทยาคม รัชมังคลาภิเษก เปิดทำการสอนเมื่อวันที่ 16  พฤษภาคม  2529 เดิมเป็นสาขาของโรงเรียนวาปีปทุม  โดยมีนายมังกร ปทุมพร  เป็นผู้ประสานงาน
มีเนื้อที่ 130 ไร่ 2 งาน โดยได้รับบริจาคจากชาวบ้านและสภาตำบลดงใหญ่ร่วมกับชาวบ้าน โดยการนำของนายชื่น ชาวพงษ์ กำนันตำบลดงใหญ่ ได้ก่อสร้างอาคารชั่วคราวให้ จำนวน 1 หลัง
วันที่ 7 มกราคม 2531 กระทรวงศึกษาธิการได้ประกาศจัดตั้งเป็นโรงเรียนมัธยมศึกษาประจำตำบลและได้รับพระบรมราชานุญาตให้ใช้นาม “ รัชมังคลาภิเษก ” ต่อชื่อโรงเรียนและเข้าโครงการ“ โรงเรียนเฉลิมพระเกียรติพระบาทสมเด็จพระเจ้าอยู่หัว” ได้รับงบประมาณค่าก่อสร้างอาคารเรียนและสถานที่ที่จำเป็นในการเรียนการสอน
พ.ศ. 2536 เป็นปีแรกที่เปิดสาขาทำการสอนที่โรงเรียนยางวิทยาคม ตำบลยาง อำเภอบรบือ จังหวัดมหาสารคาม โดยมีนายสังคม โคตรสีเขียว เป็นผู้ประสานงาน
พ.ศ. 2537 เป็นปีแรกที่เปิดทำการสอนระดับมัธยมศึกษาตอนปลาย
UTC+03:00
UTC+03:00 เป็นเขตเวลาที่เวลาท้องถิ่นเร็วกว่าเวลาสากลเชิงพิกัด 3 ชั่วโมง ใช้ใน
เวลายุโรปตะวันออกไกล (FET)
มอสโก, เซนต์ปีเตอส์เบิร์ก, ฟรานซ์โจเซฟแลนด์
โรงเรียนดงใหญ่วิทยาคม รัชมังคลาภิเษก
ประวัติโรงเรียน
พ.ศ. 2545 เป็นปีแรกที่ใช้หลักสูตรสถานศึกษา พุทธศักราช 2544 ตามหลักสูตรการศึกษาขั้นพื้นฐาน พุทธศักราช 2544 และเป็นโรงเรียนนำร่องการใช้หลักสูตรการศึกษาขั้นพื้นฐานของ กรมวิชาการ กระทรวงศึกษาธิการ
พ.ศ. 2550 เป็นสถานศึกษาแบบอย่างการจัดการเรียนการสอนและการบริหารจัดการตามหลักปรัชญาของเศรษฐกิจพอเพียง ของเขตตรวจราชการที่ 7 สำนักงานปลัดกระทรวง กระทรวงศึกษาธิการ
พ.ศ. 2552 ได้รับป้าย “งานสวนพฤกษศาสตร์โรงเรียน” ตามโครงการอนุรักษ์พันธุกรรมพืชอันมาจากพระราชดำริในสมเด็จพระเทพรัตนราชสุดาสยามบรมราชกุมารี
พ.ศ. 2554 ได้รับเกียรติบัตรขั้นที่ 1 “งานสวนพฤกษศาสตร์โรงเรียน” ตามโครงการอนุรักษ์พันธุกรรมพืชอันมาจากพระราชดำริในสมเด็จพระเทพรัตนราชสุดาสยามบรมราชกุมารี
พ.ศ. 2555 ได้รับเกียรติบัตรโรงเรียนดีเด่นด้านคุณธรรม จริยธรรม ประจำปี 2555 จากสำนักงานเขตพื้นที่การศึกษามัธยมศึกษา เขต 26 ได้รับรางวัลชนะเลิศการประกวดโรงเรียนต้นแบบลูกเสือประจำปี 2555 จากสำนักงานเขตพื้นที่การศึกษามัธยมศึกษา เขต 26
พ.ศ. 2558 โรงเรียนได้คัดเลือกเป็นโรงเรียนแกนนำนำร่องการจัดการเรียนรู้ ศตวรรษที่ 21 ผ่านการประเมินผลการดำเนินงานระบบดูแลช่วยเหลือนักเรียน ระดับดี ชนะเลิศอันดับ 1 ประเภทเนตรนารีวิสามัญ การประกวดระเบียบแถวสวนสนามลูกเสือ เนตรนารี ระดับจังหวัดประจำปี 2558 และเป็นตัวแทนไปแข่งขันระดับประเทศที่สนามศุภชลาศัย กรุงเทพฯ ได้รับรางวัลระดับเขตพื้นที่การศึกษามัธยมศึกษา เขต 26 “โรงเรียนส่งเสริมด้านวิชาการยอดเยี่ยม ปีงบประมาณ 2558” ได้รับรางวัลระดับเขตพื้นที่การศึกษามัธยมศึกษา เขต 26 “โรงเรียนส่งเสริมการนำหลักปรัชญาของเศรษฐกิจพอเพียงสู่การเรียนรู้ของนักเรียนยอดเยี่ยม ปีงบประมาณ 2558
อาคาร สถานที่
โรงเรียนดงใหญ่วิทยาคม รัชมังคลาภิเษก มีเนื้อที่ 130 ไร่ 2 งาน ภายในประกอบด้วยอาคารเรียนถาวร 3 หลัง อาคารเอนกประสงค์ โรงฝึกงาน โรงอาหาร หอประชุม และสนามฟุตบอล
หลักสูตร
โรงเรียนดงใหญ่วิทยาคม รัชมังคลาภิเษก เปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่างๆ รวม 8 กลุ่ม คือ
กลุ่ม 16
กลุ่ม 16 เป็นกลุ่มของนักการเมืองไทยที่มีบทบาททางการเมืองชัดเจน 2 ครั้ง คือ กลุ่ม 16 ในปี พ.ศ. 2535 และกลุ่ม 16 ในปี พ.ศ. 2565 ซึ่งเป็นกลุ่มการเมืองที่ไม่ได้เกี่ยวข้องกัน
กลุ่ม 16 พ.ศ. 2535
กลุ่ม 16 เป็นชื่อกลุ่มการเมืองที่เกิดจากการรวมกันของ ส.ส.รุ่นใหม่ ในปี พ.ศ. 2535 โดยส่วนใหญ่เป็น ส.ส.พรรคชาติไทย และ พรรคชาติพัฒนา ก่อตั้งกลุ่มเมื่อวันที่ 16 พฤศจิกายน พ.ศ. 2535 โดยมี นายเนวิน ชิดชอบ ส.ส.บุรีรัมย์ ร่วมกับ ว่าที่ร้อยตรีไพโรจน์ สุวรรณฉวี, นายจำลอง ครุฑขุนทด ส.ส.นครราชสีมา, นายธานี ยี่สาร ส.ส.เพชรบุรี, นายวราเทพ รัตนากร ส.ส.กำแพงเพชร เป็นแกนนำ และมี นายสมพงษ์ อมรวิวัฒน์ ส.ส.เชียงใหม่ พรรคชาติพัฒนา เป็นหัวหน้ากลุ่ม
รายนามสมาชิก สส.กลุ่ม 16
รายนามสมาชิกกลุ่ม 16 (พรรคที่สังกัดที่ขณะนั้น)
คิม ซุงจุน
ประวัติ
คิมขึ้นชกมวยสากลครั้งแรกเมื่อ 28 ธันวาคม พ.ศ. 2514 แพ้คะแนน ลิม อินซู ที่กาหลีใต้ จากนั้น ขึ้นชกชนะเป็นส่วนใหญ่ จนได้ครองแชมป์เกาหลีใต้รุ่นไลท์ฟลายวทเมื่อ 31 สิงหาคม พ.ศ. 2519 ชนะคะแนน มูน มยุงอัน และชกป้องกันตำแหน่งไว้ได้ 4 ครั้ง และเคยชกชนะน็อค สุริยา ปทุมวดี นักชกไทย ยก 5 ที่เกาหลีใต้ด้วยเมื่อ พ.ศ. 2519 ต่อมา คิมขึ้นชิงแชมป์ OPBF รุ่นไลท์ฟลายเวทเมื่อ 29 มกราคม พ.ศ. 2521 ชนะคะแนน ชุง ซังอิล ได้แชมป์มาครอง คิมชกป้องกันตำแหน่งได้สองครั้งก็ได้ขึ้นชิงแชมป์โลกรุ่นไลท์ฟลายเวท WBC ชนะน็อค เนตรน้อย ศ.วรสิงห์ไปอย่างพลิกความคาดหมายในยกที่ 3 ได้แชมป์ไปครอง คิมชกป้องกันแชมป์โลกรุ่นนี้ไว้ได้ถึง 3 ครั้ง ก่อนจะเสียแชมป์โลกในการป้องกันแชมป์ครั้งที่ 4 ที่ ญี่ปุ่น แพ้คะแนน ชิเกโอะ นากาจิม่า เมื่อ 3 มกราคม พ.ศ. 2523 หลังจากเสียแชมป์ไป คิมขึ้นชกชิงแชมป์คืนอีกครั้งเมื่อ 28 กรกฎาคม พ.ศ. 2523 ที่ ญี่ปุ่น ซึ่งคิมเป็นฝ่ายแพ้คะแนน โชจิ โอกูม่า ชิงแชมป์ไม่สำเร็จ หลังจากนั้น คิมไม่มีโอกาสได้ชิงแชมป์โลกอีกเลย และยังชกแพ้เป็นส่วนใหญ่ จนกระทั่งคิมแพ้คะแนน แบ ซกชุล เมื่อ 11 กรกฎาคม พ.ศ. 2525 ก็แขวนนวมไป หลังจากแขวนนวม เขามีอาการทางประสาทที่เนื่องจากการชกมวยและประสบปัญหาทางการเงิน ในที่สุดเขาจึงกระโดดตึกฆ่าตัวตายเมื่อ 3 กุมภาพันธ์ พ.ศ. 2532
มอร์ฟิโนน
มอร์ฟิโนน (Morphinone) เป็นสารจำพวก โอปิออยด์ ชนิดแรง  เป็นสารเคมีระหว่างขั้นตอนการสังเคราะห์โอปิออยด์ เช่น นาลอกโซน นาลเตรกโซน และ ออกซิโคโดน
โครงสร้างทางเคมี
มอร์ฟิโนนสามารถอธิบายได้ว่าเป็น คีโตน ของ มอร์ฟีน: มอร์ฟิน-6-ออน (morphin-6-on)
สิทธิวินายกมนเทียร (มุมไบ)
ศรีสิทธิวินายกคณปติมนเทียร (Shree Siddhivinayak Ganapati Mandir) เป็นโบสถ์พราหมณ์ที่บูชาพระพิฆเนศ ตั้งอยู่ในประภาเทวี (Prabhadevi), มุมไบ, รัฐมหาราษฏระ ประเทศอินเดีย มนเทียรนี้สร้างโดยลักษมัน วิฐู (Laxman Vithu) และ Deubai Patil เมื่อ 19 พฤศภาคม 1801 ศรีสิทธิวินายกมนเทียรเป็นหนึ่งในมนเทียรที่ร่ำรวยที่สุดในประเทศอินเดีย ภายในมนเทียรมีมณฑปขนาดเล็กที่ซึ่งประดิษฐานพระสิทธิวินายก (Siddhi Vinayak) คือ "พระคเณศผู้ประทานความสำเร็จดังประสงค์" ("Ganesha who grants your wish") ประตูไม้เข้าไปภายในครรภคฤห์นั้นแกะสลักเป็นภาพของอัษฏวินายก หรือพระคเณศทั้งแปดองค์แห่งรัฐมหาราษฏระ ศิขรด้านในเคลือบด้วยทองคำ และตรงกลางประดิษฐานพระพิฆเนศ
มนเทียรนี้มีชื่อเสียงมาก เพราะทั้งนักการเมืองและดาราบอลลีวูดต่างหลั่งไหลเข้ามาขอพรที่มนเทียรนี้มากมาย นอกเหนือจากชาวอินเดียแล้ว เมื่อปี 2016 ระหว่างการเดินทางเยี่ยมประเทศอินเดียของซีอีโอบริษัทแอปเปิล ทิม คุก ยังได้เริ่มต้นการเดินทางด้วยการเข้าพิธีสวดบูชาพระพิฆเนศยามเช้าที่มนเทียรนี้
ข้อพิพาท
ในปี 2006 ศาลสูงบอมเบย์ได้กำกับให้รัฐบาลรัฐมหาราษฏระมอบหมายให้สำนักทรัพย์สินและผู้ยื่นฟ้อง (เกวัล เสมลนี - Keval Semlani) เตรียม "แนวทางนำเสนอ" ("suggestive guidelines") สำหรับการบริหารทรัพย์สินของมนเทียร
อูสตีนัดลาเบ็ม
อูสตีนัดลาเบ็ม (Ústí nad Labem) เป็นเมืองในประเทศเช็กเกีย ในเขตอูสตีนัดลาเบ็ม เป็นเมืองที่มีประชากรเป็นอันดับ 7 ของประเทศ ตั้งอยู่ในเขตที่เต็มไปด้วยภูเขา บนฝั่งแม่น้ำบีลินา และแม่น้ำเอลเบอ นอกจากนั้นยังมีท่าเรือแม่น้ำ และเป็นชุมทางรถไฟที่สำคัญอีกด้วย
ขอทาน
ขอทาน เป็นบุคคลที่ดำรงชีวิตโดยขอรับบริจาคเศษเงินของผู้ที่สัญจรไปมา (ส่วนวณิพกไม่ใช่ขอทาน) มักพบในที่คนสัญจรพลุกพล่านมากที่ สะพานลอย
ลักษณะทั่วไปขอทานจะแต่งตัวโทรมด้วยเสื้อผ้าเก่า ๆ หรือ ขาดวิ่น ดูเป็นที่น่าสงสาร และมี ขัน หรือ อุปกรณ์เพื่อรับเงินบริจาคบางคนก็เป็นคนพิการ ซึ่งไม่สามารถทำมาหากินอย่างอื่นได้
แคว้นเบรียนสค์
แคว้นเบรียนสค์ (Бря́нская о́бласть, Bryanskaya oblast) เป็นหน่วยองค์ประกอบของสหพันธรัฐรัสเซีย (แคว้น) ศูนย์กลางการบริหารคือเมืองเบรียนสค์ มีประชากร 1,278,217 คนจากการสำรวจสำมะโนประชากร พ.ศ. 2553
ภูมิศาสตร์
แคว้นเบรียนสค์อยู่ทางตะวันตกของรัสเซียยุโรป ในภาคกลางถึงส่วนตะวันตกของที่ราบยุโรปตะวันออก บนเส้นแบ่งระหว่างแม่น้ำเดสนาและที่ราบลุ่มแม่น้ำวอลกา แคว้นมีพรมแดนติดกับแคว้นสโมเลนสค์ทางตอนเหนือ แคว้นคาลูกาทางตะวันออกเฉียงเหนือ แคว้นโอริออลทางตะวันออก แคว้นคูสค์ทางตะวันออกเฉียงใต้ แคว้นเชียร์นีฮิฟและแคว้นซูมืยของประเทศยูเครนทางตอนใต้ และกับจังหวัดกอเมลและจังหวัดมากีลอฟของประเทศเบลารุสทางทิศตะวันตก
นิเวศวิทยา
ผลมาจากภัยพิบัติเชอร์โนบิลเมื่อวันที่ 26 เมษายน ค.ศ. 1986 ส่วนหนึ่งของอาณาเขตของแคว้นเบรียนสค์ ปนเปื้อนด้วยนิวไคลด์กัมมันตรังสี (โดยเฉพาะพื้นที่ กอร์เดเยฟสกี, คลีมอฟสกี, คลินซอฟสกี, ครัสโนกอร์สกี, ซูรัจสกี, โนโวซึบคอฟสกี) ใน ค.ศ. 1999 ประชากรประมาณ 226,000 คนต้องอาศัยอยู่ในพื้นที่ที่มีระดับการปนเปื้อนสูงกว่า 5 กูว์รี/ตร.กม. ซึ่งคิดเป็นประมาณ 16% ของประชากรในแคว้น
กีฬาสเกตลีลาในโอลิมปิกฤดูหนาว 2022 – รอบคัดเลือก
กีฬาสเกตลีลาในโอลิมปิกฤดูหนาว 2022 – รอบคัดเลือก เป็นการแข่งขันสเกตลีลาเพื่อคัดเลือกนักกีฬาเข้าแข่งขันกีฬาโอลิมปิกฤดูหนาว 2022 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 144 ตำแหน่ง
ลี ฮอดสัน
ลี เจมส์ สตีเฟน ฮอดสัน (เกิดวันที่ 2 ตุลาคม ค.ศ. 1991) เป็นนักฟุตบอลอาชีพผู้เล่นให้กับเซนต์มิร์เรนในสกอตติชพรีเมียร์ชิป โดยยืมตัวจากจิลลิงงัมในลีกวัน
ฮอดสันเป็นนักฟุตบอลในตำแหน่งกองหลัง ส่วนมากเขาจะเล่นในตำแหน่งแบ็กขวา แต่ก็มีบางครั้งที่สลับไปเล่นในตำแหน่งแบ็กซ้ายหรือวิงแบ็ก เขาเริ่มต้นอาชีพโดยได้ลงเล่นให้กับวอตฟอร์ดครั้งแรกในเดือนพฤษภาคม ค.ศ. 2009 ในนัดที่พบกับดาร์บีเคาน์ตี ก่อนที่เขาจะได้ลงเล่นในหลายนัดในฤดูกาล 2009–10 และได้รับสัญญาสามปีจากสโมสร
ฮอดสันเกิดในอังกฤษ แต่สามารถเลือกเล่นให้กับนอร์เทิร์นไอร์แลนด์ได้เพราะมีเชื้อสายจากย่าของเขา เขาได้เล่นให้กับทีมชาตินอร์เทิร์นไอร์แลนด์รุ่นอายุไม่เกิน 19 และ 2 ปี ก่อนที่ในเดือนพฤศจิกายน ค.ศ. 2010 นั้นเอง เขาจะถูกเรียกติดทีมชาติชุดใหญ่เป็นครั้งแรก
ชาร์เมลล์
ชาร์เมลล์ ซัลลิแวน-ฮัฟฟ์แมน (เกิด 2 พฤศจิกายน ค.ศ. 1970) เป็นนักแสดงชาวอเมริกัน และเกษียณแล้ว เป็นนักมวยปล้ำอาชีพ นักเต้น นักร้อง นางงาม และนักมวยปล้ำอาชีพ ในฐานะภรรยาของ Booker T เธอเป็นที่รู้จักกันเป็นอย่างดีในช่วงเวลาของเธอกับ World Wrestling Entertainment (WWE) ในชื่อ Queen Sharmell หรือ Sharmell ครั้งแรกที่เธอมีชื่อเสียงในโลกมวยปล้ำในฐานะสตอร์ม สมาชิกของคณะเต้นรำมวยปล้ำชิงแชมป์โลก Nitro Girls และเธอยังเล่นเป็นตัวละครชื่อเพสลีย์ Sullivan-Huffman แสดงให้กับ Total Nonstop Action Wrestling (TNA) ภายใต้ชื่อ Sharmell ตั้งแต่ปี 2007 จนถึงออกจาก บริษัท ในปี 2009
แชน แรฟเฟิล
Shan Raffel เป็นนักดับเพลิงชาวออสเตรเลียที่ทำหน้าที่เป็นเจ้าหน้าที่สถานีปฏิบัติการในบริสเบน หลังจากการเสียชีวิตของเพื่อนร่วมงานสองคนในปี 1994 และได้รับบาดเจ็บสาหัสจากอีกสองคนในปี 1996 เขายื่นข้อเสนอสำหรับการศึกษาระหว่างประเทศอย่างเข้มข้นเกี่ยวกับการฝึกอบรมพฤติกรรมการดับเพลิง (CFBT) Raffel เยี่ยมชมสหราชอาณาจักรและสวีเดนเป็นเวลา 6 สัปดาห์เพื่อศึกษากลยุทธ์การสอนที่ทันสมัยที่สุดและอุปกรณ์การฝึกอบรม เมื่อกลับมาเขาได้จัดทำโครงการฝึกอบรมที่ได้รับการยอมรับในระดับประเทศเป็นครั้งแรกในประเทศออสเตรเลียและได้ช่วยงานบริการดับเพลิงจำนวนมากในออสเตรเลียและต่างประเทศด้วยการพัฒนาสิ่งอำนวยความสะดวกในการฝึกอบรมและอุปกรณ์การสอน
กีฬาว่ายน้ำในโอลิมปิกฤดูร้อน 1956
การแข่งขันกีฬาว่ายน้ำในโอลิมปิกฤดูร้อน 1956 เป็นการแข่งขันว่ายน้ำโอลิมปิกที่จัดขึ้นในเมลเบิร์น ประเทศออสเตรเลีย กำหนดแข่งขันระหว่างวันที่ 29 พฤศจิกายน - 7 ธันวาคม พ.ศ. 2499
แชน แรฟเฟิล
ในปี 2009 Raffel ได้รับรางวัล "Churchill Fellowship" เพื่อทำการวิจัย "การเตรียมการวางแผนและตอบสนองต่อเหตุฉุกเฉินในอุโมงค์" เขามุ่งเน้นไปที่การค้นหาวิธีการปรับปรุงประสิทธิภาพและความปลอดภัยในการดับเพลิง ตลอดระยะเวลา 30 ปีในอาชีพดับเพลิงเขาได้ทำการศึกษาดูงานต่างประเทศรวมถึง Churchill Fellowship เป็นเวลา 10 สัปดาห์ในการวางแผนการวิจัยการเตรียมและการตอบสนองต่อเหตุฉุกเฉินในอุโมงค์ในสหรัฐอเมริกา (FDNY) แคนาดาเยอรมนีออสเตรียออสเตรียสแกนดิเนเวีย และสวิตเซอร์แลนด์
เขากำลังสอนความรู้และประสบการณ์ของเขาในฐานะผู้สอน CFBT และ Fire Behavior ในประเทศต่าง ๆ รวมถึงเกาหลีใต้ Croattia, ไทย, Begium
เทียนทิชเต
เทียนทิชเต (Тјентиште, Tjentište) เป็นหมู่บ้านและหุบเขาในเทศบาลฟอชา สาธารณรัฐเซิร์บสกา ประเทศบอสเนียและเฮอร์เซโกวีนา หมู่บ้านทั้งหมู่บ้านเป็นส่วนหนึ่งของอุทยานแห่งชาติซูตเยสกา หมู่บ้านเทียนทิชเตเป็นที่รู้จักมากจากอนุสรณ์สถานระลึกถึงยุทธการซูตเยสกา (ยุทธการฟอล์ชวาร์ซ) เมื่อปี 1943 ซึ่งมีอนุสรณ์ "หุบเขาวีรชน" (Valley of Heroes) ผลงานปี 1971 โดย Miodrag Živković และเมมอเรียลเฮาส์ (Memorial House) โดย Ranko Radović ที่ซึ่งมีแสดงงานโมเสคที่ยังไม่สมบูรณ์ของ Krsto Hegedušić ศิลปินชาวโครเอเชีย
ความกว้างของการกระจายขนาดเม็ดเลือดแดง
ความกว้างของการกระจายขนาดเม็ดเลือดแดง (Red blood cell distribution width; RDW หรือ RCDW) เป็นการวัดความกว้างของการกระจายของขนาดเม็ดเลือดแดงโดยเป็นส่วนหนึ่งของการตรวจนับเม็ดเลือดอย่างสมบูรณ์ ขนาดเม็ดเลือดแดงปกติจะอยู่ที่ 6-8 μm ความผิดปกติบางอย่างอาจทำให้เกิดการเปลี่ยนแปลงของขนาดเม็ดเลือดแดงได้
ค่า RDW ที่สูง บ่งบอกว่าเกิดการเปลี่ยนแปลงของขนาดเม็ดเลือดแดงอย่างมาก ซึ่งค่าปกติของ RDW ในมนุษย์จะอยู่ที่ 11-15% ในภาวะการเกิดโรคโลหิตจางนั้น ผลการตรวจ RDW มักจะถูกนำมาแปลผลร่วมกับปริมาตรของเม็ดเลือดแดงโดยเฉลี่ย (MCV) เพื่อประเมินถึงสาเหตุของการเกิดโลหิตจาง การขาดวิตามินบี 12 นำไปสู่การเกิดโลหิตจางชนิดเม็ดเลือดขนาดใหญ่ (Macrocytic anemia) แต่ค่า RDW จะมีค่าปกติ แต่โลหิตจางจากการขาดธาตุเหล็กจะพบว่าขนาดเม็ดเลือดจะมีความแตกต่างกัน ดังนั้น ค่า RDW จึงสูงกว่าปกติ ส่วนโลหิตจางที่เกิดจากการขาดวิตามินบี 12 ร่วมกับการขาดธาตุเหล็กนั้น เราจะพบว่าเม็ดเลือดแดงขนาดเล็กและขนาดใหญ่ผสมกัน ดังนั้น ค่า RDW จึงมีค่าที่สูงขึ้น การเพิ่มขึ้นของ RDW ซึ่งแสดงให้เห็นว่าเม็ดเลือดแดงมี ขนาดไม่เท่ากันนั้น เรียกว่า ภาวะเม็ดเลือดแดงหลากขนาด (anisocytosis)
การคำนวณ
คำว่า "ความกว้าง" ในการวัดความกว้างของการกระจายขนาดเม็ดเลือดแดงนั้นอาจนำไปสู่การเข้าใจผิดได้ เนื่องจากค่า RDW เป็นการวัดความเบี่ยงเบนของ "ปริมาตร" ของเม็ดเลือดแดง ไม่ใช่การวัดเส้นผ่านศูนย์กลางของเม็ดเลือดแดงโดยตรง อย่างไรก็ตาม ความกว้างในที่นี้หมายถึงความกว้างของการกระจายตัวของปริมาตรเม็ดเลือดแดงไม่ใช่ความกว้างของเซลล์ ดังนั้น การใช้คำนี้จึงเป็นคำที่ถูกต้อง
ความกว้างของการกระจายขนาดเม็ดเลือดแดงมีสูตรการคำนวณจาก
กาพย์เห่เรือชมเครื่องคาวหวาน
กาพย์เห่เรือชมเครื่องคาวหวาน เป็นบทพระราชนิพนธ์ในพระบาทสมเด็จพระพุทธเลิศหล้านภาลัย แต่งเป็นกาพย์เห่ประกอบด้วยโคลงสี่สุภาพและกาพย์ยานี 11 โดยมีโคลงสี่สุภาพ 1 บท เป็นบทนำ แล้วแต่งเป็นกาพย์ยานี 11 อีกหลายบทให้มีเนื้อหาสอดคล้อง มีการจัดแบ่งหมวดหมู่ของอาหารไว้เป็น 4 หมวด ได้แก่ เห่ชมเครื่องคาว เห่ชมผลไม้ เห่ชมเครื่องหวาน เห่ครวญเข้ากับนักขัตฤกษ์
ด้านเนื้อหาสันนิษฐานว่าพระบาทสมเด็จพระพุทธเลิศหล้านภาลัยทรงพระราชนิพนธ์เพื่อชมสมเด็จพระศรีสุริเยนทราบรมราชินี ด้วยทรงมีความสามารถเป็นเลิศในการปรุงเครื่องเสวยและเพื่อใช้เป็นบทเห่เรือเสด็จประพาสส่วนพระองค์ ต่อมาพระบาทสมเด็จพระจุลจอมเกล้าเจ้าอยู่หัว ได้ใช้ กาพย์เห่เรือชมเครื่องคาวหวาน ในการเห่เรือของทางราชการคู่กับบทเห่เรือของเจ้าฟ้าธรรมธิเบศไชยเชษฐ์สุริยวงศ์
แองเจลา บาสเซตต์
แองเจลา อีเวลีน บาสเซตต์ (Angela Evelyn Bassett) เกิดเมื่อวันที่ 16 สิงหาคม ค.ศ. 1958 เป็นนักแสดงอเมริกัน เป็นที่รู้จักในภาพยนตร์ชีวประวัติที่สร้างขึ้นจากชีวิตจริงของนักร้องชาวแอฟริกัน-อเมริกัน ทีน่า เทอร์เนอร์ เรื่อง What's Love Got to Do with It เช่นเดียวกับบทบาท เบตตี ชาเบซซ์ ในภาพยนตร์เรื่อง Malcolm X และแสดงในภาพยนตร์เรื่อง Panther และบทโรซา พาร์กส ในเรื่อง The Rosa Parks Story ,บทแม่ของไมเคิล แจ็กสัน แคเทอรีน ในมินิซีรีส์เรื่อง The Jacksons: An American Dream แม่ของเดอะโนโทเรียส บี.ไอ.จี. โซเลตตา วอลเลซในภาพยนตร์เรื่อง Notorious และหนึ่งในนักแสดงนำซีรีส์ 9-1-1
โนม ชอมสกี
'''ดร. แอฟราม โนม ชอมสกี' (Avram Noam Chomsky, ; เกิด 7 ธันวาคม ค.ศ. 1928) เป็นนักภาษาศาสตร์ นักปรัชญา นักปริชานศาสตร์ และนักกิจกรรมทางการเมือง เป็นศาสตราจารย์เกียรติคุณประจำคณะภาษาศาสตร์และปรัชญา สถาบันเทคโนโลยีแมสซาชูเซตส์ (เอ็มไอที) ชอมสกีได้รับการยกย่องจากการให้กำเนิดทฤษฎี Transformative-Generative Grammar หรือเรียกสั้น ๆ ว่า Generative Grammar (ไวยากรณ์เพิ่มพูน) ซึ่งถือกันทั่วไปว่าเป็นงานชิ้นสำคัญที่สุดของวงการภาษาศาสตร์ทฤษฎีในคริสต์ศตวรรษที่ 20 ชอมสกียังมีส่วนช่วยจุดประกายการปฏิวัติองค์ความรู้ในวิชาจิตวิทยาเกี่ยวกับปริชานผ่านทางงานปริทัศน์หนังสือ Verbal Behavior'' ของบี. เอฟ. สกินเนอร์ อันเป็นการท้าทายวิธีแบบพฤติกรรมศาสตร์ที่เคยครอบงำการศึกษาเรื่องจิตและภาษาในคริสต์ทศวรรษ 1950 วิธีศึกษาภาษาโดยแนวทางธรรมชาติของชอมสกียังมีผลกระทบต่อวิชาปรัชญาภาษาและปรัชญาจิตอีกด้วย นอกจากนี้ ชอมสกียังได้รับการยกย่องจากการก่อตั้งลำดับชั้นชอมสกี (Chomsky hierarchy) ซึ่งเป็นการจำแนกภาษารูปนัยออกเป็นลำดับชั้น ตามพลังในการก่อกำเนิดของแต่ละระดับ
ตั้งแต่คริสต์ทศวรรษ 1960 ชอมสกียังเป็นที่รู้จักในวงกว้างในฐานะผู้ไม่เห็นด้วยกับอำนาจรัฐและนักอนาธิปัตย์ จากการเคลื่อนไหวทางการเมือง และการวิพากษ์ที่เขามีต่อนโยบายต่างประเทศของทั้งสหรัฐอเมริกาและรัฐบาลอีกหลายประเทศ ชอมสกีเรียกตนเองว่าเป็นนักสังคมนิยมเสรี ผู้เห็นพ้องกับแนวคิดอนาธิปัตย์-สหภาพนิยม
แหล่งข้อมูลอื่น
1928
ไทยหลังอาน
ไทยหลังอาน เป็นสุนัขพันธุ์พื้นเมืองเก่าแก่ของประเทศไทย มีขนาดกลาง ขนสั้น หูตั้งเป็นรูปสามเหลี่ยม ปลายจมูกสีดำและปากรูปลิ่ม หางเรียวยาวเป็นรูปดาบ ลักษณะเด่นคือมีอานซึ่งเกิดจากขนขึ้นในแนวย้อนกับแนวขนปกติอยู่บนหลัง ถิ่นกำเนิดของสุนัขพันธุ์ไทยหลังอานอยู่ในภาคตะวันออก แถบจังหวัดจันทบุรีและตราด คนพื้นเมืองใช้สุนัขพันธุ์นี้ล่าสัตว์และติดตามเกวียนเพื่อคอยระวังภัย ระบบการคมนาคมที่ยังไม่ดีในสมัยก่อนทำให้ไทยหลังอานสามารถคงลักษณะดั้งเดิมอยู่ได้นาน
มาตรฐานสายพันธุ์และสีของไทยหลังอาน ปัจจุบันได้รับการยอมรับในวงการประกวดสุนัขอยู่ 4 สี คือ
นอกจากนี้ยังมีสีหรือลวดลายอื่น ๆ ด้วย แต่ยังไม่ได้รับการยอมรับในวงการประกวดสุนัข เช่น ลายเสือ เป็นต้น
ถิ่นกำเนิดสุนัขไทยหลังอาน
มีการวิเคราะห์และศึกษาจากผู้รู้คิดว่าสุนัขไทยหลังอานน่าจะมาจากสุนัขในกลุ่ม Wolf และ Jackal สุนัขไทยหลังอานเป็นสุนัขพันธุ์พื้นเมืองที่อยู่ในย่านเอเชียตะวันออกในเขตร้อน ซี่ง สุนัขพื้นเมืองในเขตนี้จะดูมีลักษณะคล้าย ๆ กัน เช่น สุนัขในประเทศลาว เวียดนาม กัมพูชา พม่า มาเลเซีย บางแถบของประเทศจีน สุนัขในแถบนี้จะมีกะโหลกศีรษะเป็นสามเหลี่ยมรูปลิ่ม มีกรามใหญ่ที่แข็งแรง มีหูทั้งสองข้างตั้งชัน มีเส้นหลังตรง มีหางตั้งยกขึ้นเหมือนดาบหรือเคียว
แต่สุนัขไทยหลังอานจะมีลักษณะพิเศษเฉพาะคือมีขนบริเวณหลังขึ้นในแนวย้อนกลับ ที่สุนัขพันธุ์อื่น ๆ ในกลุ่มเดียวกันของประเทศต่าง ๆ ไม่มี และนี่จึงเป็นที่มาของสุนัขไทยหลังอาน
จากงานวิจัยของร.ศ. สุรวิช วรรณไกรโรจน์ อาจารย์ประจำคณะเกษตร มหาวิทยาลัยเกษตรศาสตร์ได้พบว่ามีภาพเขียนผนังถ้ำในยุคหินใหม่อายุราว 2000 ปี ที่จังหวัดนครราชสีมาและอุทัยธานี เป็นรูปสุนัขหูตั้งหางดาบ สีพื้นยืนคู่กับพรานธนูและลายเสือ แต่ภาพไม่มีรายละเอียดพอให้เห็นได้ว่ามีอานหรือไม่ นอกจากนี้ผู้วิจัยยังไม่พบวามีการบันทึกเรื่องราวของสุนัขไทยหลังอานก่อนรัชสมัยรัชกาลที่ 9 เพราะสมุดข่อยยุคต้นรัตนโกสินทร์ที่กล่าวถึงสุนัขมงคลก็ไม่ได้กล่าวถึงสุนัขหลังอานหรือสุนัขที่มีขนย้อนกลับบนแผ่นหลังแต่ประการใด ทั้งนี้สมุดข่อยโบราณซึ่งถูกอ้างว่ามีอายุ 300 กว่าปีมาซึ่งมีใจความว่า "สุนัขตัวมันใหญ่ มันสูงเกินสองศอก มีสีต่าง ๆ ไม่ซ้ำกัน มันมีขนที่หลังกลับ มันร้ายมันภักดีต่อผู้เลี้ยงมัน มันหากินขุดรูหาสัตว์เล็ก ๆ มันชอบตามผู้เลี้ยงไปป่าหากิน มันได้สัตว์ มันจะนำมาให้เจ้าของ ถึงต้นยางมีน้ามัน มันมีกำลังกล้าหาญไม่กลัวใคร ธาตุสีทั้งหลาย รัชตะชาด มันมีโคนหาง มันมีหางเป็นดาบชาวป่า ถ้าผู้ใดมีไว้ในครอบครองจะได้รับความภักดีจากมัน"นั้น เมื่อได้ถูกนำไปให้ผู้เชี่ยวชาญภาษาโบราณของหอสมุดแห่งชาติอ่านในปี พ.ศ. 2539 แล้วไม่พบข้อความที่กล่าวอ้างแต่ประการใด ทั้งนี้ผู้วิจัยได้ศึกษางานวิจัยของนักประวัติศาสตร์ชาวซิมบับเวแล้วใช้ข้อมูลทางพันธุศาสตร์ตั้งสมมติฐานว่าสุนัขทีมีลักษณะหลังอานซึ่งเป็นบรรพบุรุษของสุนัขพันธุ์ไทยหลังอานน่าจะถือกำเนิดขึ้นจากการกลายพันธุ์จากสุนัขพันธุ์ปกติซึ่งไม่มีอานเมื่อไม่น้อยกว่า 1500 ปีมาแล้วในอาณาจักรฟูนัน แล้วสุนัขพันธุ์ดังกล่าวจึงได้ถูกเผยแพร่ไปยังอินเดียและโรดีเชียในเวลาต่อมา จนเป็นต้นกำเนิดของสุนัขหลังอานพันธุ์ Ari ของชนเผ่า Hottentot (คำว่า "Ari" นั้นมาจากภาษาอินเดียโบราณ แปลว่า"สุนัข") และสุนัขหลังอานพันธุ์ผสม Rhodesian ridgeback
นอกจากนี้ผู้วิจัยยังได้สรุปว่าการมีอานนั้นมียีนควบคุมแบบข่มข้ามคู่ (epistasis) เนื่องจากสุนัขที่ไม่มีอานมาในสายเลือดเลย 2 ตัว เมื่อผสมพันธุ์กันแล้วอาจได้ลูกที่มีอานได้ ขณะที่ขนาดของอานขึ้นกับจำนวนยีนสะสม (additive genes) ซึ่งหมายความว่าสุนัขที่มีอานขนาดใหญ่ มียีนควบคุมการเกิดอานอยู่มากกว่าสุนัขที่มีอานเข็มหรืออานธนู นอกจากนี้รูปร่างของอานยังมียีนปรับแต่ง (modifying genes) ที่ส่งผลให้อานมีลักษณะสมมาตรหรือไม่อีกด้วย ยิ่งไปกว่านั้นจำนวนขวัญรอบอานก็อยู่ภายใต้การควบคุมของยีนสะสมเช่นกัน
อย่างไรก็ตามสุนัขไทยหลังอานถูกจัดให้เป็น"สุนัขประจำชาติไทย" โดยเป็นสุนัขที่สามารถช่วยปกป้องเตือนภัย ดูแลทรัพย์สิน และช่วยยังชีพในการออกป่าล่าสัตว์ ของคนไทยมาแต่โบราณกาล เราจะสามารถพิสูจน์ได้ว่า สุนัขไทยหลังอานเคยอยู่คู่กับคนไทยเรามานานมากแล้ว โดย ถ้าเราไปตามที่ชุมชนดั้งเดิมที่ยังมีการรักษาวัฒนธรรมไทยมาแต่ปู่ย่า ตายาย หรือ ตามพื้นที่นอกปริมณฑล เมื่อชาวบ้านเห็นสุนัขไทยหลังอาน พวกเขาจะเรียกชื่อกันอีกชื่อหนึ่งว่า "หมาพราน"
ฟรานเซส แม็คดอร์มานด์
ฟรานเซส หลุยส์ แม็คดอร์มานด์ (Frances McDormand, 23 มิถุนายน ค.ศ. 1957) เป็นนักแสดงชาวอเมริกัน เธอเป็นหนึ่งในนักแสดงหญิงเพียงไม่กี่คนที่ถูกจัดอันดับว่าเป็น 1 ใน 10 นักแสดงหญิงที่ยอดเยี่ยมที่สุดตลอดกาล เธอแต่งงานกับผู้กำกับและนักเขียน โจเอล โคเอน ตั้งแต่ปี 1984 และร่วมแสดงภาพยนตร์ของสองพี่น้องตระกูลโคเอนหลายเรื่อง เช่น Blood Simple (1984), Raising Arizona (1987), Fargo (1996), The Man Who Wasn't There (2001) และ ยกขบวนป่วนซีไอเอ (2008) แม็คดอร์มานด์เป็นหนึ่งในนักแสดงไม่กี่คนที่ได้รับสามมงกุฎแห่งการแสดง ในปี 1997 เธอได้รับรางวัลออสการ์ สาขานักแสดงนำหญิงยอดเยี่ยม จากภาพยนตร์เรื่อง Fargo ในปี 2011 เธอได้รับรางวัลโทนี่ สาขานักแสดงนำหญิงยอดเยี่ยม สำหรับการแสดงในละครบรอดเวย์เรื่อง Good People และในปี 2015 เธอได้รับรางวัลเอ็มมี สาขานักแสดงนำหญิงยอดเยี่ยมประเภทละครหรือภาพยนตร์จาก Olive Kitteridge
ซีเอช-53 ซีสตัลเลียน
ซีเอช-53 ซีสตัลเลียน (CH-53 Sea Stallion) เป็นชื่อทั่วไปที่มักใช้เรียกเอส-65 ซึ่งตระกูลหนึ่งในเฮลิคอปเตอร์บรรทุกขนาดหนักของซิคอร์สกี้ แอร์คราฟท์ เดิมที่มันถูกพัฒนาขึ้นให้กับนาวิกโยธินสหรัฐ มันยังเข้าประการในเยอรมนี อิหร่าน อิสราเอล และเม็กซิโกอีกด้วย กองทัพอากาศสหรัฐใช้เอชเอช-53 ซูเปอร์จอลลี่กรีนไจแอนท์ในช่วงปลายและหลังสงครามเวียดนาม โดยได้ทำการพัฒนาพวกมันส่วนใหญ่ให้กลายเป็นเอ็มเอช-53 เพฟโลว์
การพัฒนา
ในปีพ.ศ. 2503 นาวิกโยธินสหรัฐได้เริ่มมองหาเฮลิคอปเตอร์ที่จะมาแทนที่เอชอาร์2เอสที่ใช้เครื่องยนต์ลูกสูบ ในวันที่ 27 มกราคม พ.ศ. 2504 นาวิกโยธินเริ่มทำงานร่วมกับกองกำลังติดอาวุธของสหรัฐอื่นๆ อีกสามหน่วยงาน ซึ่งในที่สุดพวกเขาก็รวมตัวกันจนทำให้เกิดเอ็กซ์ซี-142เอขึ้นมา การออกแบบเริ่มไปได้ไม่ดีและโครงการต้องถูกพักไป ทำให้นาวิกโยธินต้องวางมือเมื่อพวกเขาตัดสินใจที่จะไม่รับงานในช่วงเวลานั้น เมื่อสิน้สุดเอ็กซ์ซี-142เอ ที่แม้ว่าจะเป็นวัตกรรมใหม่ ก็ไม่ได้เข้าสู่สายการผลิต
ในเดือนมีนาคม พ.ศ. 2505 สำนักงานสรรพาวุธของกองทัพเรือสหรัฐ ซึ่งทำงานครึ่งหนึ่งของนาวิกโยธิน ได้ทำการประกาศขอเฮลิคอปเตอร์ขนาดหนัก โดยมีรายละเอียดให้สามารถบรรทุกน้ำหนักได้ 3,600 กิโลกรัม โดยมีพิสัยปฏิบัติการ 190 กิโลเมตรด้วยความเร็ว 280 กิโลเมตรต่อชั่วโมง มันถูกใช้ในการลำเลียงเข้าโจมตี การช่วยเหลือทางอากาศ ยานขนส่งส่วนบุคคล และการอพยพทางการแพทย์ ในการเป็นยานลำเลียงการจู่โจม มันถูกใช้มากที่สุดในการลำเลียงยุทธโธปกรขนาดหนักแทนที่จะเป็นทหาร
ดังนั้นโบอิง เวอร์ทอลจึงได้ยื่นข้อเสนอในการดัดแปลงซีเอช-47 ชีนุก คาแมน แอร์คราฟท์ได้เสนอการพัฒนาแฟร์รี โรโตดีนของอังกฤษ และซิคอร์สกี้ได้เสนอเอส-61อาร์ที่เพิ่มขนาดขึ้นโดยใช้เครื่องยนต์เทอร์โบชาฟท์เจเนรัล อิเลคทริก ที64 และระบบไดนามิกจากเอส-64 โดยใช้ชื่อว่าเอส-65 ข้อเสนอของคาแมนถูกปฏิเสธอย่างรวดเร็วเมื่อรัฐบาลอังกฤษได้ละทิ้งโครงการโรโตดีน การแข่งขันระหว่างโบอิงและซิคอร์สกี้จึงเข้มข้นขึ้น โดยชีนุกมีข้อได้เปรียบกว่าเพราะมันถูกใช้โดยกองทัพบกสหรัฐ ซิคอร์สกี้จึงทุ่มทุกอย่างในการแข่งขันและได้ชนะสัญญาในเดือนกรกฎาคม พ.ศ. 2505
เดิมทีนาวิกโยธินต้องการซื้อต้นแบบ 4 ลำแต่ก็พบกับปัญหาเรื่องทุน ซิคอร์สกี้ยังต้องการคงข้อตกลงเอาไว้ พวกเขาจึงตัดราคาที่คาดเอาไว้และกล่าวว่าโครงการจะใช้แค่ 2 ลำเท่านั้น กองทัพก็ยื่นข้อเสนอและในเดือนกันยายน พ.ศ. 2505 ซิคอร์สกี้ก็ได้รับสัญญามูลค่า 10 ล้านดอลลาร์สหรัฐให้สร้าง"วายซีเอช-53เอ"สองลำ
โครงการนั้นไม่ได้ราบรื่นนัก เพราะว่ามีการตัดทอนทรัพยากรวิศวกรบวกกับความล้มเหลวของผู้รับเหมาและรัฐบาล แต่ปัญหาเหล่านี้ก็ถูกแก้ไข นอกจากนี้ยังมีปัญหาที่ว่ารัฐมนตรีว่าการกระทรวงกลาโหมสหรัฐโรเบิร์ต เอส แม็กนามาราต้องการให้กองกำลังติดอาวุธใช้ชีนุกให้เหมือนกัน แต่นาวิกโยธินก็สามารถโน้มน้าวเจ้าหน้าที่ของแม็กนามาราให้เข้าใจว่าชีนุกนั้นจะตรงตามความต้องการของพวกเขาได้ก็ต้องใช้เงินจำนวนมากเพื่อทำการเปลี่ยนแปลง
เมื่อปัญหาทั้งหมดเหล่านี้ถูกกำจัดไป วายซีเอช-53เอลำแรกก็เริ่มทำการบินครั้งแรกที่โรงงานของซิคอร์สกี้ในคอนเนคติกัตเมื่อวันที่ 14 ตุลาคม พ.ศ. 2507 ประมาณสี่เดือนหลังจากกำหนดการ นาวิกโยธินได้เริ่มสัญญาการผลิตเฮลิคอปเตอร์ 16 ลำในเดือนกันยายน การบินทดสอบนั้นเป็นไปอย่างราบรื่นกว่าที่คาดเอาไว้ ทำให้มันคุ้มค่ากับปัญหาระหว่างการพัฒนา มันได้รับชื่อทางทหารว่า"ซีเอช-53เอ ซีสตัลเลียน" การส่งมอบซีเอช-53 เริ่มชึ้นในพ.ศ. 2509
ซีเอช-53เอได้เข้าร่วมสงครามเวียดนามในเดือนมกราคม พ.ศ. 2510 และพิสูจน์ว่ามีประโยชน์ จนในที่สุดมันได้ช่วยกู้เครื่องบินที่ตกได้มากกว่าซีเอช-54 มีซีเอช-53เอทั้งสิ้น 141 ลำที่ถูกผลิตขึ้น รวมทั้งต้นแบบทั้งสองลำ กองทัพเรือได้รับซีเอช-53เอ 15 ลำจากนาวิกโยธินในปีพ.ศ. 2512 แบบที่กองทัพเรือได้รับนั้นใช้เครื่องยนต์ที64-จีอี-413 ที่ทรงพลังกว่า โดยใช้ชื่อว่า"อาร์เอช-53เอ"
กองทัพอากาศสหรัฐได้สั่งซื้อเอชเอช-53บีในเดือนกันยายน พ.ศ. 2509 และใช้มันทำการบินครั้งแรกในวันที่ 15 มีนาคม พ.ศ. 2510 มันมีท่อเติมเชื้อเพลิง ถังเชื้อเพลิงที่ปลดทิ้งได้ ตะขอกู้ชีพ และเครื่องยนต์ที64-จีอี-3 กองทัพอากาศใช้เอชเอช-53บีสำหรับการค้นหาและช่วยเหลือทางทหาร เอชเอช-53ซีเป็นแบบที่ก้าวหน้ากว่าโดยมีถังเชื้อเพลิงขนาด 450 แกลลอนที่เล็กกว่าเพื่อเพิ่มการทำงานให้ดีขึ้น นอกจากนั้นมันยังมีเกราะเสริมและระบบการสื่อสารที่ดีกว่า ซีเอช-53ซีแตกต่างตรงที่ไม่มีท่อเติมเชื้อเพลิง มันถูกใช้โดยกองทัพอากาศสำหรับการบรรทุกที่หลากหลายกว่า
การบรรทุกของหนักในเขตุอากาศร้อนจะต้องใช้พลังมากกว่าปกติ ดังนั้นนาวิกโยธินจึงตัดสินใจพัฒนาต่อไป คือ"ซีเอช-53ดี" ด้วยเครื่องยนต์ที่รับการพัฒนาจากเดิมที64-จีอี-12 เป็นที64-จีอี-13 ซีเอช-53ดียังมีระบบส่งกำลังที่มีอัตราดีกว่า และบรรทุกทหารได้ 55 นาย
การบินครั้งแรกเริ่มชึ้นในวันที่ 27 มกราคม พ.ศ. 2512 ซีเอช-53ดีทำงานร่วมกับซีเอช-53เอตลอดสงครามเวียดนาม รุ่นที่ใช้สำหรับขนย้ายบุคคลสำคัญใฃ้ฃื่อว่า"วีเอช-53ดี" มันถูกใช้โดยนาวิกโยธินสำหรับการขนย้ายประธานาธิบดี กองทัพเรือสหรัฐยังได้รับซีเอช-53ดีแบบเดียวกันเพื่อนำไปใช้กวาดทุ่นระเบิด มันใช้ชื่อว่า"อาร์เอช-53ดี"และมีอุปกรณ์กวาดทุ่นระเบิดอย่างปืนกลเอ็ม2 บราวนิ่งขนาด 12.7 ม.ม.สำหรับการจุดระเบิดกองทัพเรือได้รับอาร์เอช-53ดี 30 ลำตั้งแต่ปีพ.ศ. 2516 หลังจากที่อาร์เอช-53ดีเข้าประจำการ อาร์เอช-53เอก็ถูกคืนให้กับนาวิกโยธินและดัดแปลงกลับไปสู่ซีเอช-53เอ
ในทศวรรษที่ 2523 กองบินซีเอช-53 ของกองทัพอากาศอิสราเอลได้รับการพัฒนาโดยอุตสาหกรรมอากาศยานอิสราเอล พร้อมกับเทคโนโลยีจากเอลบิท ซิสเทมส์ โครงการนั้นสิ้นสุดในปีพ.ศ. 254 โดยได้ทำการพัฒนาระบบอิเลคทรอนิกอากาศและยืดอายุการใช้งานของซีเอช-53 อย่างน้อย 20 ปี
ในปีพ.ศ. 2532 ซีเอช-53เอบางลำที่ถูกปลดประจำการจากกองนาวิกโยธินถูกส่งให้กับกองทัพอากาศสหรัฐเพื่อใช้ในการฝึก โดยจะได้รับชื่อใหม่ว่า"ทีเอส-53เอ" ทีเอช-53เอถูกรื้ออุปการณ์มากมายออกและถูกทำสีกองทัพอากาศสหรัฐ
การออกแบบ
ซีสตัลเลียนมีลำตัวที่ออกแบบมาคล้ายคลึงกับซิคอร์สกี้ เอส-61อาร์/จอลลีกรีนไจแอนท์ มันมีประตูผู้โดยสารอยู่ที่ด้านขวาหลังห้องนักบินและมีทางลาดบรรทุกสินค้าที่ด้านหลัง ลำตัวของมันกันน้ำ แม้ว่ามันจะไม่ได้ถูกออกแบบมาเพื่อการสะเทินน้ำสะเทินบกก็ตาม และจะลงจอดบนน้ำเมื่อฉุกเฉินเท่านั้น สตัลเลียนการควบคุมกลไลการบินซึ่งสนับสนุนโดยระบบไฮดรอลิกสามระบบที่แยกอย่างอิสระ
ซีเอช-53เอมีลูกเรือทั้งหมดสี่นาย ประกอบด้วยนักบิน นักบินผู้ช่วย หัวหน้าลูกเรือ และผู้เฝ้าสังเกตการณ์ทางอากาศ มันบรรทุกทหารได้ 38 นาย เตียง 24 ตัวพร้อมคนเจ็บ บรรทุกสินค้าได้ 3,600 กิโลกรัมไว้ภายในหรือ 5,900 กิโลกรัมที่ด้านนอกโดยใช้ตะขอเกี่ยว ซีเอช-53เอมีปืนกลเอ็ม60 ขนาด 7.62 ม.ม.สองกระบอกที่ด้านข้างของลำตัว
ซีเอช-53เอมีจุดเด่นที่ใบพัดหลัก 6 ใบและใบพัดหาง 4 ใบที่มาจากเอส-64 สกายเครน เพื่อลดพื้นที่เมื่อต้องใช้บนเรือบรรทุกเครื่องบินหรือเรืออื่นๆ ใบพัดและหางจึงสามารถพับได้ ระบบใบพัดถูกขับเคลื่อนโดยเครื่องยนต์เทอร์โบชาฟท์เจเนรัล อิเลคทริก ที-64-6 ที่ให้กำลัง 2,850 แรงม้าสองเครื่องยนต์ ต่อมามันถูกติดตั้งเป็นที-64-1 ที่ให้กำลัง3,080 แรงม้าและจากนั้นก็เป็นที64-16 ที่ให้กำลัง 3,485 แรงม้าแทน เอชเอช-53บีใช้เครื่องยนต์ที64-3 ที่ให้กำลัง 3,080 แรงม้า
ซีเอช-53ดีมีจุดเด่นที่เครื่องยนต์ โดยทีแรกใช้ที64-จีอี-412 ที่ให้กำลัง 3,695 แรงม้า จากนั้นเป็นที64-413 ที่ให้กำลัง 3,925 แรงม้าโดยมีกาพัฒนาระบบส่งกำลัง ภายในนั้นจุทหารได้ 55 นาย ซีเอช-53ดีเดิมทีนั้นใช้ปืนกลเอ็ม2 บราวนิ่งและเอ็กซ์เอ็ม218 ขนาด 12.7 ม.ม. เป็นอาวุธ หลายปีต่อมาซีเอช-53ดีเปลี่ยนมาใช้อุปกรณ์ตอบโต้ที่มีทั้งเครื่องปล่อยพลุเอเอ็น/เอแอลอี-39และตัวต่อต้านอินฟราเรดเอเอ็ม/เอแอลคิว-157
การผลิตซีเอช-53ดีฝนเวลาต่อมามีจุดเด่นที่โรายการใบพัดที่จะตรวจหารอยแตกของใบพัด ระบบนี้จะเพิ่มแรงดันภายในของใบพัดด้วยบบไนโตรเจน]] หากว่าเกิดรอยแตกแรงดันก็จะลดลงและจะมีสัญญาณสีแดงเตือน ต่อมาระบบนี้ถูกเชื่อมต่อกับจอแสดงในห้องนักบิน
สหรัฐอเมริกา
ซีเอช-53 และเอชเอช-53 มีประสบการณ์ในการรบมากมายตลอดอายุการใช้งาน ด้วยปฏิบัติการของสหรัฐในสงครามเวียดนามและเป็นเฮลิคอปเตอร์ปฏิบัติการพิเศษ รวมทั้งในกองทัพอากาศอิสราเอลอีกด้วย
ซีเอ-53ดีทำหน้าที่พร้อมกับซีเอช-53เอตลอดสงครามเวียดนาม ทั้งสองชนิดได้ปฏิบัติหน้าที่ช่วงสุดท้ายในการประจำการในช่วงสุดท้ายของสงครามด้วยการช่วยอพยพผู้คนออกจากไซ่ง่อนและพนมเปญ
เอชเอช-33 ซูเปอร์จอลลีของกองทัพอากาศสหรัฐเป็นเฮลิคอปเตอร์หลักในการค้นหาและช่วยเหลือในเอเชียตะวันออกเฉียงใต้ระหว่างปีพ.ศ. 2510 และ 2518 มันได้ส่งทีมช่วยเหลือเข้าไปในค่ายเชลยที่เวียดนามเหนือในปีพ.ศ. 2513 และได้ลำเลียงนาวิกโยธินเข้าไปทำการช่วยเหลือลูกเรือของเรือเอสเอส มายาเกซ นาวิกโยธินได้ใช้ซีสตัลลเลียนของกองทัพเรือเข้าทำการช่วยเหลือตัวประกันชาวอเมริกันในปฏิบัติการอีเกิลคลอว์ในอิหร่านเมื่อปีพ.ศ. 2523 ซึ่งจบลงด้วยหายนะและกลายเป็นความน่าอับอายที่เกิดขึ้นใน"ดีเซิร์ทวัน"
ซีเอช-53 ถูกใช้โดยนาวิกโยธินและกองทัพอากาศสหรัฐเพื่อใช้ในการสนับสนุนปฏิบัติการปลดปล่อยอิรักและปฏิบัติการเอ็นดังริ่งฟรีดอมในอิรักและอัฟกานิสถาน นอกจากนี้มันยังถูกใช้โดยกองทัพเรือในการเข้าสนับสนุนปฏิบัติการปลดปล่อยอิรักและปฏิบัติการเอ็นดัวริ่งฟรีดอมทั่วดินแดน โดยมันถูกใช้ในบาห์เรน
ในวันที่ 12 ตุลาคม พ.ศ. 2547 หน่วยเฮลิคอปเตอร์บรรทุกขนาดหนักที่รัฐแคลิฟอร์เนียได้รับซีเอช-53ดี ซีสตัลเลียนสองลำแรกจากฐานทัพอากาศเดวิส-มอนแธนเพื่อปรับเปลี่ยนเป็นเฮลิคอปเตอร์ดับเพลิง การดัดแปลงนี้ทำให้มันถูกเรียกว่า"ไฟร์สตัลเลียน"
ในวันที่ 17 กันยายน พ.ศ. 2550 นาวิกโยธินได้ใช้งานเอ็มวี-22บี ออสเปรย์ 10 ลำ วี-22 ออสเปรย์จะเข้ามาแทนที่ซีเอช-46อีและซีเอช-53ดี แต่จะไม่เข้ามาแทนที่ซีเอช-53อี ซีเอช-53เครุ่นใหม่ถูกวางแผนเข้าสนับสนุนซีเอช-53อีของนาวิกโยธินและกองทัพเรือในปีพ.ศ. 2558
อิสราเอล
ในเดือนสิงหาคม พ.ศ. 2511 กองทัพอากาศอิสราเอลได้ส่งคำขอไปยังโรงงานซิคอร์สกี้ในรัฐคอนเนคติกัต เพื่อเลือกเฮลิคอปเตอร์จู่โจม พสกเขาต้องการลำที่มีความสามารถด้านการบรรทุก คล่องตัว ซึ่งจะทนทานจากการถูกยิงโดยกระสุนคาลิเบอร์ได้ พวกเขาได้ลองทดสอบกับซีเอช-47 ของโบอิงและซีเอช-53 ของซิคอร์สกี้ อิสราเอลได้เรียนรู้มาจากสงครามหกวันว่าพวกเขาควรเลือกซิคอร์สกี้
ในเดือนกันยายน พ.ศ. 2512 ในสงครามถดถอย ซีเอช-53 สองลำแรกได้มาถึงที่สนามบินอาชดอด พวกมันถูกส่งเข้าปฏิบัติการในระยะสั้น ในวันที่ 6 สิงหาคม พ.ศ. 2513 ฝูงบินซีเอช-53 ก็ถูกจัดขึ้น พวกมันทำหน้าที่เป็นเฮลิคอปเตอร์ขนส่งหลักของอิสราเอล โดยบรทุกทหารและอุปกรณ์
ในปีพ.ศ. 2512 ซีเอช-53 ของอิสราเอลได้ลงจอดในอียิปต์และขนระบบเรดาร์ของโซเวียตกลับไปยังอิสราเอลเพื่อทำการตรวจสอบโดยนักวิทยาศาสตร์และวิศวกรของอิสราเอล ในสงครามยอมคิปปาร์เมื่อปีพ.ศ. 2516 ซีเอช-53 ได้ทำการเคลื่อนย้ายปืนใหญ่ในแนวหน้า ทำการอพยพทหารที่บาดเจ็บ และช่วยเหลือนักบินจากหลังแนวข้าศึก ในการปะทะครั้งหนึ่งซีเอช-53 ได้รับความเสียหายจากปืนใหญ่อากาศของมิก-21 แต่ก็ยังสามารถบินกลับฐานได้ ตั้งแต่ปีพ.ศ. 2516 ซีเอช-53 ได้ถูกใช้โดยกองทัพบกอิสราเอลเพื่อส่งหน่วยคอมมานโดซายาเร็ทเข้าบุกส่วนลึกในเลบานอนและซีเรีย
ในทศวรรษที่ 2523 อุตสาหกรรมอากาศยานอิสราเอล พร้อมกับเทคโนโลยีทางทหารจากเอลบิทซิสเทมส์ ได้ทำการพัฒนากองบินซีเอช-53 โครงการสิ้นสุดในปีพ.ศ. 2540 โดยได้ทำการยืดอายุการใช้งานออกไปยี่สิบปี
ในปีพ.ศ. 2532 ซีเอช-53 ถูกใช้เพื่อต่อสู้ไฟป่าในภูเขาคาร์เมล พวกมันได้ทำการบินหลายสิบครั้งเข้าไปท่ามกลางกลุ่มควันและเปลวไฟ เพื่อใช้น้ำ 700 ตันดับไฟ
เยอรมนี
เพื่อให้ได้ตรงตามความต้องการมากขึ้น ซีเอช-53จีได้รับการดัดแปลงเพื่อยืดอายุการใช้งานและความสามารถในการปฏิบัติการ มีการพัฒนาสามอย่างใหญ่ๆ คือ ระบบป้องกันและเตือนภัยขีปนาวุธแบบใหม่ ถังเชื้อเพลิงภายนอกที่เพิ่มระยะเป็น 1,800 กิโลเมตร เมื่อบรรทุกทหาร 36 นายพร้อมอายุหรือสินค้า 5,500 กิโลกรัม และการเพิ่มกล้องมองกลางคืนในห้องนักบิน ซีเอช-53จีทั้งหมดถูกพัฒนาโดยยูโรคอปเตอร์ของเยอรมนีเมื่อต้นปีพ.ศ. 2544
หน่วยบินของเยอรมนีได้ทำภารกิจข้ามชาติภายใต้การดูแลของนาโต้และสหประชาชาติ ในคอซอวอ และบ่อยครั้งในอัฟกานิสถาน เนื่องมาจากความสามารถในการบรรทุกที่ต่ำของเอ็นเอช-90 จึงมีแผนการยืดอายุการใช้งานของซีเอช-53 เกิดขึ้น ทำให้มันมีประโยชน์มากไปจนถึงปีพ.ศ. 2573
รุ่นต่างๆ
วีเอช-53เอฟ เป็นเฮลิคอปเตอร์บุคคลสำคัญ 6 ลำที่ยังไม่ถูกสร้างขึ้น มันเป็นของกองทัพเรือและนาวิกโยธินสหรัฐ
อุบัติเหตุครั้งสำคัญ
เนื่องมาจากขนาดที่ใหญ่และความจุทหารที่มากของมัน อุบัติเหตุที่เกี่ยวข้องกับซีเอช-53 จึงมักเป็นอุบัติเหตุที่ร้ายแรงที่สุดอย่างหนึ่งในบรรดาอุบัติเหตุทางเฮลิคอปเตอร์
พระสาสนโสภณ (อ่อน อหึสโก)
พระสาสนโสภณ นามเดิม อ่อน ฉายา อหิํสโก (อ่านว่า อะหิงสะโก) เป็นพระราชาคณะเจ้าคณะรองฝ่ายธรรมยุติกนิกาย เคยดำรงตำแหน่งสำคัญ เช่น เจ้าอาวาสวัดพิชยญาติการามวรวิหาร เจ้าอาวาสวัดราชประดิษฐสถิตมหาสีมารามราชวรวิหาร และเจ้าคณะมณฑลกรุงเทพมหานคร
กำเนิด
พระสาสนโสภณ เป็นชาวจีนแคะ เดิมชื่อเซี่ยงออน เกิดที่ประเทศจีนเมื่อปีเถาะ พ.ศ. 2398 เมื่ออายุ 8 ปี ท่านได้ลงเรือของพระยาโชฎึกราชเศรษฐี (ฟัก โชติกสวัสดิ์) เข้ามาอาศัยอยู่ที่กรุงเทพฯ โดยภริยาของพระยาโชฎึกฯ (ฟัก) เป็นผู้เลี้ยงดู จนอายุได้ 11 ปี จึงไปเรียนในสำนักของพระมหาอ่ำ ณ วัดบุปผารามวรวิหาร เรียนได้ปีเศษก็บวชเป็นสามเณร
การศึกษาและอุปสมบท
แล้วย้ายไปศึกษากับพระยาธรรมปรีชา (บุญ) พระโหราธิบดี (ชุม) พระเมธาธิบดี (จั่น) และสมเด็จพระวันรัต (แดง สีลวฑฺฒโน) จนถึงปีกุน พ.ศ. 2418 จึงอุปสมบทที่วัดบุปผาราม โดยมีพระวิเชียรกระวี (เดช) เป็นพระอุปัชฌาย์ พระสาสนโสภณที่พระธรรมวโรดม (สา ปุสฺสเทโว) เป็นพระกรรมวาจาจารย์ คุณถมยาธิดาของพระยาโชฎึกฯ (ฟัก) เป็นเจ้าภาพ หลังอุปสมบทได้ย้ายไปอยู่วัดคณิกาผลบ้าง วัดกันมาตุยารามบ้าง เพื่อให้ใกล้กับบ้านพระยาธรรมปรีชา (บุญ)
ท่านเข้าสอบครั้งแรกในปีชวด พ.ศ. 2419 ที่พระที่นั่งสุทไธสวรรยปราสาท แปลได้ประโยค 1 จึงไม่ได้เป็นเปรียญ จนถึงปีมะเมีย พ.ศ. 2425 จึงเข้าสอบอีกได้เปรียญธรรม 4 ประโยค และเข้าสอบครั้งสุดท้ายในปีจอ พ.ศ. 2429 ได้เพิ่มอีก 3 ประโยครวมเป็นเปรียญธรรม 7 ประโยค
ศาสนกิจ
ในปี พ.ศ. 2430 ท่านได้รับแต่งตั้งเป็นพระราชาคณะไปครองวัดพิชยญาติการาม นอกจากนี้ยังได้รับแต่งตั้งในหน้าที่อื่น ๆ อีก ได้แก่ วันที่ 8 มกราคม ร.ศ. 114 ท่านได้รับพระราชทานตราตั้งเป็นสภานายกกรรมการมหามกุฏราชวิทยาลัยฝ่ายบรรพชิต และในปี ร.ศ. 115 พระเจ้าน้องยาเธอ กรมหมื่นวชิรญาณวโรรส ซึ่งดำรงตำแหน่งเจ้าคณะใหญ่คณะธรรมยุตในขณะนั้น ได้ทรงแต่งตั้งท่านเป็นกรรมการเถรสมาคมคณะธรรมยุตชุดแรก
เมื่อพระราชทานเพลิงพระศพสมเด็จพระสังฆราช (สา ปุสฺสเทโว) เสร็จ พระบาทสมเด็จพระจุลจอมเกล้าเจ้าอยู่หัวทรงบริจาคพระราชทรัพย์ซ่อมแซมกุฏิสมเด็จพระสังฆราชจนสวยงาม ถึงในวันที่ 26 เมษายน ร.ศ. 120 จึงโปรดเกล้าฯ ให้แห่พระสาสนโสภณ (อ่อน อหิํสโก) จากวัดพิชยญาติการาม ลงทางเรือมาเป็นเจ้าอาวาสวัดราชประดิษฐฯ ท่านได้ครองวัดนี้ตราบจนมรณภาพ
เมื่อทรงประกาศใช้พระราชบัญญัติลักษณะปกครองคณะสงฆ์ ร.ศ. 121 ได้โปรดเกล้าฯ ให้พระสาสนโสภณเป็นเจ้าคณะมณฑลกรุงเทพฯ และพระราชทานสัญญาบัตรเจ้าคณะมณฑลแก่ท่าน ณ พระอุโบสถ วัดพระศรีรัตนศาสดาราม ในวันที่ 19 กรกฎาคม ศกนั้น
มรณภาพ
พระสาสนโสภณ อาพาธเป็นวัณโรคมาช้านาน แพทย์พยายามรักษาแต่อาการมีแต่ทรงกับทรุด จนถึงแก่มรณภาพเมื่อวันอังคารที่ 28 มิถุนายน พ.ศ. 2453 เวลายามเศษ ณ กุฏิ วัดราชประดิษฐฯ วันต่อมาเวลาบ่าย 4 โมงเศษ สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร เสด็จฯ มาพระราชทานน้ำสรงศพ โกศแปดเหลี่ยม ฉัตรเบญจา 4 คัน เป็นเกียรติยศ และโปรดให้พระพิธีธรรมสวดพระอภิธรรมมีกำหนด 3 เดือน
พระเจ้าทุกขิตะ
พระเจ้าทุกขิตะ หรือรู้จักกันในอีกนามว่า เจ้าทุกขิตะราชกุมาร เป็นพระมหากษัตริย์แห่งอาณาจักรโยนกนคร เป็นพระราชโอรสของพระเจ้าพังคราช และพระเชษฐาของพระเจ้าพรหมมหาราช
พระเจ้าทุกขิตะประสูติเมื่อ พ.ศ. 898 ดังปรากฏใน พงศาวดารโยนก กล่าวถึงเรื่องพระราชสมภพว่า "...เมื่อมหาศักราช 277 (พ.ศ. 898) ก็เข้าสู่สมัยพระเจ้าพังคราชเกิดเหตุการณ์กล๋อม [ขอมดำ] ยกพลเข้าปล้นเมืองโยนกนาคพันธ์ขับไล่พระเจ้าพังคราชและบริวารไปประทับ ณ เวียงสี่ตวง ในปีแรก พระมหาเทวีประสูติเจ้าทุกขิตะราชกุมาร..."
และ ตำนานสิงหนวัติ กล่าวถึงพระนามตามที่ทรงพระราชสมภพในช่วงสภาวะทางการเมืองเกิดทุกข์เข็ญ ความว่า "...ตัวพระนางเทวีก็ประสูติโอรสอีกองค์หนึ่งชื่อ ทุกขิตกุมาร เนื่องจากเกิดในช่วงที่บ้านเมืองมีแต่ความทุกข์เข็ญ..."
พระเจ้าทุกขิตะเมื่อครั้งเป็นราชกุมาร ปรากฏใน ตำนานสิงหนวัติ กล่าวเมื่อได้ทรงตีผางล่อช้างงูว่า "...ครั้นเมื่ออายุกุมาร [พรหมกุมาร] ได้ 13 พรรษาปีแล้ว [...] ฝ่ายพระองค์พังเมื่อทราบข่าว จึงเรียกพราหมณ์ ปุโรหิต และเสนาอำมาตย์มาปรึกษาโหรจึงแนะนำว่า หากจะให้ช้างขึ้นน้ำ จะต้องนำทองคำหนึ่งพันชั่งมาตีเป็นผาง แล้วนำไปตีให้ช้างฟังพระองค์พังจึงให้ช่างรีบตีผาง เสร็จแล้วมอบให้เจ้าทุกขิตะกุมารนำผางคำไปตีให้ช้างฟัง เมื่อเจ้าทุกขิตะกุมารไปถึงยังฝั่งน้ำและตีผางคำให้ช้างฟัง ช้างจึงขึ้นจากฝั่งน้้าและเดินตามเสียงผางคำจนถึงเมืองสี่ตวง [...] เกิดความปีติยินดีอย่างยิ่ง [...] เมืองสี่ตวงก็ให้เรียกว่าเมืองผางคำ..."
พระเจ้าทุกขิตะทรงครองอาณาจักรโยนกนครหลังพระเจ้าพังคราชสวรรคต โดยพรหมกุมาร ผู้เป็นพระอนุชาทรงแสดงเจตนาไม่ครองเมืองโยนกนคร แต่ครองเมืองไชยปราการ เพื่อเฝ้าระวังไม่ให้พวกขอมดำยกทัพกลับมารุกราน
ปฏิบัติการปักกิ่ง
แผนการปักกิ่ง (Peking Plan) หรือ ปฏิบัติการปักกิ่ง (Operation Peking) เป็นปฏิบัติการอพยพเรือประจัญบานแห่งกองทัพเรือโปแลนด์สามลำ อันได้แก่ Burza ("พายุ"), Błyskawica ("สายฟ้า") และ Grom ("ฟ้าร้อง") ไปยังสหราชอาณาจักร ในปลายเดือนสิงหาคมและต้นเดือนกันยายน ค.ศ. 1939 ก่อนหน้าสงครามปะทุ เรือทั้งสามลำได้รับคำสั่งให้ล่องไปยังท่าของอังกฤษและสนับสนุนกองทัพเรืออังกฤษหากเกิดสงครามกับนาซีเยอรมนี แผนการดังกล่าวสัมฤทธิ์ผลและช่วยให้เรือทั้งสามพ้นจากการถูกทำลายในการบุกครองของเยอรมนี
เบื้องหลัง
แผนการดังกล่าวกำหนดขึ้นเพื่อย้ายกองเรือพิฆาต (Dywizjon Kontrtorpedowców) แห่งกองทัพเรือโปแลนด์จากยุทธบริเวณปฏิบัติการทะเลบอลติก ครีกสมารีเนอมีความได้เปรียบด้านจำนวนเหนือกว่ากองทัพเรือโปแลนด์อย่างมาก และหากเกิดสงครามขึ้น กองบัญชาการทหารสูงสุดของโปแลนด์ตระหนักว่า เรือซึ่งอยู่ในทะเลบอลติกที่เล็กและส่วนใหญ่ล้อมรอบไปด้วยพื้นดินมีแนวโน้มถูกเยอรมนีจมอย่างรวดเร็ว นอกจากนี้ ช่องแคบเดนมาร์กยังอยู่ในพิสัยปฏิบัติการของครีกสมารีเนอและลุฟท์วัฟเฟอ ฉะนั้น หากดำเนินแผนการดังกล่าวหลังความเป็นศัตรูกันเริ่มต้นขึ้น จะมีโอกาสสำเร็จน้อย
วันที่ 24 สิงหาคม ค.ศ. 1939 รัฐบาลอังกฤษ ผ่านพลโท เซอร์ Adrian Carton De Wiart หัวหน้าคณะทูตทหารอังกฤษ ได้ชี้แจงข้อเท็จจริงอย่างหนักแน่นต่อจอมพล Edward Śmigły-Rydz ผู้บัญชาการทหารสูงสุดของกองทัพโปแลนด์ ให้อพยพกองทัพเรือส่วนที่ทันสมัยที่สุดจากทะเลบอลติก แม้ Śmigły-Rydz จะทัดทานความคิดดังกล่าวในช่วงแรก แต่สุดท้ายเขาก็ตกลง
เหตุผลของ Śmigły-Rydz ส่วนหนึ่ง คือ ความคิดหัวสะพานโรมาเนีย มีความหวังว่า กองทัพโปแลนด์จะสามารถยื้อในทางตะวันออกเฉียงใต้ของประเทศได้ ใกล้กับพรมแดนร่วมกับโรมาเนีย กระทั่งได้รับความช่วยเหลือจากการรุกของฝรั่งเศส-อังกฤษ ยุทโธปกรณ์และอาวุธสามารถถูกส่งมาจากตะวันตกได้ผ่านท่าและทางรถไฟของโรมาเนีย จากนั้น กองทัพเรือโปแลนด์จะสามารถนำเรือส่งเสบียงไปยังท่าโรมาเนียได้
การเดินทางไปเอดินบะระ
เมื่อความตึงเครียดระหว่างโปแลนด์และเยอรมนีเพิ่มขึ้น พลเรือตรี Józef Unrug ผู้บัญชาการกองเรือโปแลนด์ ลงนามคำสั่งปฏิบัติการเมื่อวันที่ 26 สิงหาคม ค.ศ. 1939 หนึ่งวันให้หลังการลงนามสนธิสัญญาป้องกันร่วมกันโปแลนด์-อังกฤษ คำสั่งดังกล่าวถูกส่งไปยังเรือในซองปิดผนึก วันที่ 29 สิงหาคม กองเรือได้รับสัญญาณ "ปักกิ่ง ปักกิ่ง ปักกิ่ง" จากผู้บัญชาการทหาร คือ "ดำเนินการ[แผน]ปักกิ่ง" เมื่อเวลา 12.55 น. เรือได้รับสัญญาณผ่านธงสัญญาณหรือวิทยุจากหอสัญญาณที่ Oksywie กัปตันของเรือแต่ละลำเปิดซอง และแล่นออกจากท่าเมื่อเวลา 14.15 น. ภายใต้การบังคับบัญชาของนาวาโท Roman Stankiewicz เรือแต่ละลำมีผู้บัญชาการดังนี้ Błyskawica อยู่ในการบังคับบัญชาของนาวาโท Włodzimierz Kodrębski, Burza อยู่ในการบังคับบัญชาของนาวาตรี Stanisław Nahorski, อยู่ในการบังคับบัญชาของนาวาตรี Włodzimierz Kodrębski และ Grom อยู่ในการบังคับบัญชาของนาวาตรี Włodzimierz Hulewicz
เรือทั้งสามเดินทางผ่านทะเลบอลติกโดยไม่ประสบปัญหา โดยเข้าเขตช่องแคบออร์ซึนด์หลังเที่ยงคืน ระหว่างทาง เรือทั้งสามเผชิญกับเรือลาดตระเวนเบา เคอนิกสแบร์ก และเรือพิฆาตอีกลำหนึ่ง แต่เนื่องจากสงครามยังไม่เกิดขึ้น จึงไม่มีการสู้รบกัน จากนั้น เรือโปแลนด์ผ่านช่องแคบแคตทีแกตและสแกเกอร์แรก วันที่ 31 สิงหาคม เรือทั้งสามถูกตรวจจับและติดตามโดยเครื่องบินทะเลลาดตระเวนเยอรมัน และกลุ่มเรือได้เปลี่ยนทิศทางมุ่งหน้าไปยังนอร์เวย์เพื่อสลัดการติดตามช่วงกลางคืน เมื่อทั้งสามหันกลับมาเส้นทางเดิมมุ่งสู่สหราชอาณาจักร เรือดังกล่าวเข้าสู่เขตทะเลเหนือ และเมื่อเวลา 9.25 น. ของวันที่ 1 กันยายน ก็ทราบข่าวการบุกครองโปแลนด์ของเยอรมนี เมื่อเวลา 12.58 น. ทั้งสามเผชิญกับเรือพิฆาตของราชนาวีอังกฤษ วันเดอเรอร์ และ วอลเลซ และได้รับนายทหารติดต่อประสานงาน เมื่อเวลา 17.37 น. ทั้งหมดได้เทียบท่าในลีธ ในนครเอดินบะระ
รถไฟใต้ดินไคโร
รถไฟใต้ดินไคโร (مترو أنفاق القاهرة, หรือ مترو الأنفاق  ) เป็นระบบขนส่งมวลชนเร็วในเกรตเตอร์ไคโร ประเทศอียิปต์ ถือเป็นระบบรถไฟใต้แห่งอันแรกที่มีรถไฟใต้ดินเต็มระบบสามสายในแอฟริกา และเป็นรถไฟแห่งแรกที่สร้างขึ้นในตะวันออกกลาง  เปิดตัวใน ค.ศ. 1987 ด้วยสายที่ 1 จากฮิลวานไปยังจัตุรัส Ramsis ด้วยความยาว 29 km ณ ค.ศ. 2013 รถไฟใต้ดินนี้มีผู้โดยสารเกือบ 4 ล้านคนต่อวัน ณ เดือนตุลาคม ค.ศ. 2022 รถไฟใต้ดินไคโรมี 74 สถานี ในจำนวนนี้เป็นสถานีเปลี่ยนสาย 4 แห่ง ทั้งหมดมีความยาวรวม 93.1 km รถไฟใต้ดินนี้มีสายให้บริหารสามสาย เรียงเป็นเลข 1 ถึง 3
รถไฟใต้ดินไคโรดำเนินการโดย National Authority for Tunnels ใช้รางสแตนดาร์ดเกจ
สมาชิกสภาผู้แทนราษฎรจังหวัดชัยนาท
จังหวัดชัยนาท มีเขตเลือกตั้งสมาชิกสภาผู้แทนราษฎร 2 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 2 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดชัยนาทมีสมาชิกสภาผู้แทนราษฎรคนแรก คือ ร้อยตรี สอน วงษ์โต
แจ่มใส ศิลปอาชา
คุณหญิง แจ่มใส ศิลปอาชา เกิดวันที่ 20 เมษายน พ.ศ. 2477 ที่ตำบลท่าพี่เลี้ยง อำเภอเมืองสุพรรณบุรี จังหวัดสุพรรณบุรี เป็นบุตรของ นายหงวน เลขวัต และนางทับทิม เลขวัต เป็นบุตรคนสุดท้องมีพี่ชายอีก 1 คน
สมรสกับนายบรรหาร ศิลปอาชา อดีตนายกรัฐมนตรี และอดีตหัวหน้าพรรคชาติไทย มีบุตร-ธิดารวม 3 คน เป็นชาย 1 คน คือ นายวราวุธ ศิลปอาชา (สมรสกับ เก๋ - สุวรรณา ไรวินท์ ทายาทตระกูลไรวินท์ เจ้าของธุรกิจ ซุปไก่ก้อนรีวอง) และเป็นหญิง 2 คน คือ น.ส. กัญจนา ศิลปอาชา และ น.ส. ปาริชาติ ศิลปอาชา
ประวัติการศึกษา
พ.ศ. 2487 : สำเร็จการศึกษาชั้นประโยคประถมศึกษา จากโรงเรียนผดุงศิลป์ อำเภอเมือง จังหวัดสุพรรณบุรี
พ.ศ. 2490 : สำเร็จการศึกษาชั้นมัธยมศึกษาปีที่ 3 จากโรงเรียนสงวนหญิง เป็นโรงเรียนสตรีประจำจังหวัดสุพรรณบุรี
ยูโร (แก้ความกำกวม)
ยูโร มักจะกล่าวถึงสิ่งของหรือเหตุการณ์ที่เกิดขึ้นในทวีปยุโรป สามารถหมายถึง
กระบวนการเอส
กระบวนการเอส (S-process) หรือ กระบวนการจับตัวของนิวตรอนแบบช้า (slow-neutron-capture-process) คือกระบวนการสังเคราะห์นิวเคลียสที่เกิดขึ้นภายใต้สภาวะความหนาแน่นนิวตรอนต่ำและอุณหภูมิดาวฤกษ์ปานกลาง ภายใต้สภาวะนี้ อัตราการจับตัวของนิวตรอนโดยนิวเคลียสอะตอมจะต่ำมากเมื่อเทียบกับอัตราการสลายให้อนุภาคบีตาของสารกัมมันตรังสี ในกระบวนการเอส ไอโซโทปที่เสถียรหนึ่งตัวจะจับกับนิวตรอนหนึ่งตัว แต่ไอโซโทปของสารกัมมันตรังสีที่เกิดขึ้นทำให้ตัวลูกที่เสถียรเกิดการสลายตัวก่อนที่นิวตรอนตัวถัดไปจะถูกจับตัวได้ ประมาณการว่า กระบวนการเอส นี้สร้างไอโซโทปของธาตุที่หนักกว่าเหล็กประมาณครึ่งหนึ่งของไอโซโทปที่มีในเอกภพ ดังนั้นจึงมีบทบาทสำคัญยิ่งในวิวัฒนาการทางเคมีของดาราจักร
กระบวนการเอสแตกต่างกับ กระบวนการอาร์ อันเป็นกระบวนการจับตัวของนิวตรอนที่รวดเร็วกว่า
ธรณสร กุมชพร
ธรณสร กุมชพร เดิมชื่อ นัทธินันท์ กุมชพร หรือ น้ำ เข้าวงการจากการประกวด มิสไทยแลนด์ยูนิเวิร์ส ปี พ.ศ. 2553 และได้รับรางวัลงามอย่างไทยมาครอง ต่อมาได้เซ็นสัญญาเป็นนักแสดงในสังกัดสถานีโทรทัศน์สีกองทัพบกช่อง 7 มีผลงานเรื่องแรกในปี พ.ศ. 2554 คือ บันไดดอกรัก แสดงเป็นนางร้าย และมีผลงานมาเรื่อยๆ จนปี พ.ศ. 2555 ได้แสดงเป็นนางร้ายอีกครั้ง ในละคร มาหยารัศมี รับบทเป็น เพ็ญประกาย ซึ่งเรื่องนี้ทำให้เธอเป็นที่รู้จัก และทำให้เธอแจ้งเกิดในวงการบันเทิงอีกด้วย
ประวัติ
ธนวรสกร กุมชพร เกิดวันจันทร์ที่ 11 พฤศจิกายน พ.ศ. 2534 การศึกษาสหรัฐอเมริกา เป็นนักแสดงชาวไทย ปัจจุบันศึกษาอยู่นิเทศศาสตรบัณฑิต มหาวิทยาลัยอัญสัมชัญ เป็นบุตรบุญธรรมกับ แอนนา ชวนชื่น
เอ็ม78
เอ็ม78 หรือ เอ็ม-78 อาจหมายถึง
ออกซิมอร์ฟีน
ออกซิมอร์ฟีน หรือ ออกซิมอร์ฟีน (Oxymorphine หรือ Oxymorphone) เป็นสารสังเคราะห์ที่มีความแรงมากฤทธิ์ของมันคือเป็น ยาเสพติด ยาบรรเทาปวด คล้าย มอร์ฟีน ในทางคลีนิคให้ยาคนไข้โดยการฉีด หรือ ยาเหน็บ  ขนาดการใช้ (dosages) สำหรับการฉีดคือ 1 มก. และ 5 มก. (สำหรับยาเหน็บ)
แบทแมน
แบทแมน (Batman) เป็นซูเปอร์ฮีโรปรากฏตัวในหนังสือการ์ตูนอเมริกันตีพิมพ์โดยดีซีคอมิกส์ ตัวละครสร้างโดยศิลปิน บ็อบ เคนและนักเขียน บิล ฟิงเกอร์ และปรากฏตัวครั้งแรกในหนังสือการ์ตูน ดีเทกทิฟคอมิกส์ ฉบับที่ 27 เมื่อวันที่ 30 มีนาคม ค.ศ. 1939 ในความต่อเนื่องของจักรวาลดีซี แบทแมนเป็นนามแฝงของ บรูซ เวย์น เศรษฐีเพลย์บอยอเมริกัน, ผู้ใจบุญและนักอุตสาหกรรมซึ่งอาศัยอยู่ในเมืองก็อตแธม เรื่องราวต้นกำเนิดของแบทแมนแสดงให้เห็นว่าเขาสาบานจะล้างแค้นกับเหล่าอาชญากร หลังจากได้เห็นการฆาตกรรมพ่อแม่ของเขา โทมัสและมาร์ธา ซึ่งเป็นความอาฆาตที่เต็มไปด้วยอุดมคติแห่งความยุติธรรม เขาฝึกฝนตนเองทั้งทางร่างกายและสติปัญญา, สร้างสัญลักษณ์ค้างคาวและสังเกตการณ์ถนนในเมืองก็อตแธมในตอนกลางคืน เคน, ฟิงเกอร์และผู้สร้างคนอื่น สร้างตัวละครสนับสนุนที่ช่วยเหลือแบทแมน ได้แก่ คู่หูของ โรบินและแบทเกิร์ล; พันธมิตรของเขา อัลเฟรด เพนนีเวิร์ธ, เจมส์ กอร์ดอนและแคตวูแมน และ วายร้าย เช่น เพนกวิน, เดอะริดเลอร์, ทู-เฟซ และศัตรูคู่อาฆาตของเขา เดอะ โจ๊กเกอร์